เรื่องร้องเรียน (ร้องเรียน,ความสะอาด,ถนน) วันที่ 2023-09-12 02:18:10 — แขวงจตุจักร เขตจตุจักร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660036319
ขอให้พิจารณาจัดสรรงบประมาณในการจัดซื้อถังขยะให้กับสำนักงานเขตจตุจักร กรุงเทพมหานคร เนื่องจากผู้ร้องแจ้งว่าเมื่อประมาณ 3-4 วันที่ผ่านมา ในช่วงเวลากลางคืน ผู้ร้องได้เดินสำรวจตลอดเส้นทาง บริเวณตั้งแต่โรงภาพยนตร์ เมเจอร์ ซีนีเพล็กซ์ รัชโยธิน ถนนพหลโยธิน จนถึงตลาดอมรพันธ์ ถนนพหลโยธิน แขวงลาดยาว เขตจตุจักร กรุงเทพมหานคร และบริเวณถนนงามวงศ์วาน แขวงลาดยาว เขตจตุจักร กรุงเทพมหานคร ปรากฏพบเห็นมีประชาชนนำขยะมาทิ้งขยะเกลื่อนข้างทางเต็มไปหมด มีทั้งถุงดำอยู่ที่ตามเสาไฟฟ้าจำนวนมาก มองดูแล้วมีความสกปรกเป็นอย่างมาก ซึ่งผู้ร้องได้ติดต่อแจ้งเรื่องผ่านทางหมายเลขสายด่วน 1555 แล้ว และในวันที่ 11 กันยายน 2566 ช่วงเวลาประมาณ 10.00 น. ได้มีเจ้าหน้าที่จากสำนักงานเขตจตุจักร ที่ปฏิบัติหน้าที่อยู่ชั้น 4 ฝ่ายสิ่งแวดล้อม เพศชาย (ไม่ทราบชื่อและนามสกุล และไม่สามารถระบุหมายเลขโทรศัพท์ที่เจ้าหน้าที่ใช้ติดต่อมายังผู้ร้องได้) บอกกับผู้ร้องว่า "ขอโทษนะครับ ไม่มีถังขยะ" ผู้ร้องพูดไปว่า "ส่งคนมาซ่อมถังขยะเขตจตุจักร" เจ้าหน้าที่ฯ ตอบว่า "ทำไม่ได้ ผมทำไม่เป็น" ผู้ร้องพูดว่า "บ้านพี่ พี่ยังซ่อมถังขยะได้เลย เอาบับเบิ้ลมารองกันถังแตก ทำไมพี่ทำได้ ทำไมเจ้าหน้าที่เขตเอางบประมาณไปไหน" จากกรณีดังกล่าวผู้ร้องเห็นว่าให้ทางหน่วยงานที่เกี่ยวข้องเร่งพิจารณาจัดสรรงบประมาณในการจัดซื้อถังขยะให้กับสำนักงานเขตจตุจักรโดยเร็ว ประกอบกับผู้ร้องแจ้งว่าจะดำเนินการจัดทำหนังสือราชการเข้าไปตามลำดับขั้นตอน (บันทึกข้อมูลตามผู้ร้องแจ้ง)(ผู้ร้องยินดีเปิดเผยชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata